C 355/8
HU
Az Európai Unió Hivatalos Lapja
2022.9.16.
7.2.
Uniós útmutatók a 852/2004/EK rendelet 9. cikkével összhangban Több európai ágazati érdekképviseleti szervezet dolgozott már ki helyes higiéniai gyakorlatról szóló uniós útmutatókat.
Ezen útmutatók listája a következő címen érhető el: https://ec.europa.eu/food/food/biological-safety/food-hygiene/guidanceplatform_en.
Néhány esetben az Európai Bizottság maga is ágazatspecifikus iránymutatást adott, különösen akkor, ha az élelmiszer-vállalkozók gyakran kisvállalkozások: –
a bizottság közleménye az élelmiszer-kiskereskedelmi tevékenységek, köztük az élelmiszer-adományozás számára az élelmiszerbiztonság-irányítási rendszerekre vonatkozóan nyújtott iránymutatásról (18) („a kiskereskedelemről szóló bizottsági közlemény”);
–
a Bizottság közleménye – Útmutató a mikrobiológiai kockázatoknak a friss gyümölcsök és zöldségek elsődleges termelésében alkalmazott megfelelő higiéniai gyakorlatok útján történő kezeléséhez (19). 8.
KÉPZÉS
Az élelmiszer-vállalkozók személyzete esetében fontos a felügyelet, az utasítások és/vagy képzés biztosítása a feladatkörnek megfelelő higiéniai kérdések terén, az élelmiszer-biztonsági irányítási rendszer kidolgozásáért és fenntartásáért felelős személyeket pedig megfelelően ki kell képezni a HHGY, más PRP és HACCP-alapú eljárások alkalmazására.
A vezetésnek gondoskodnia kell arról, hogy a vonatkozó folyamatokban részt vevő személyzet megfelelő készségekkel rendelkezzen és tisztában legyen az azonosított veszélyekkel (ha vannak ilyenek), valamint a termelési, tárolási, szállítási és/vagy forgalmazási folyamat kritikus pontjaival.
A 852/2004/EK rendelet II. mellékletének XII. fejezetével összhangban ismerniük kell továbbá a vállalkozásban alkalmazandó korrekciós intézkedéseket, megelőző intézkedéseket, illetve monitorozási és nyilvántartási eljárásokat is.
Különbséget kell tenni az általános higiéniai képzés (valamennyi munkavállaló) és a specifikus HACCP-képzés között.
A kritikus szabályozási pontok (CCP) monitorozását/kezelését vagy hitelesítését végző munkavállalókat ki kell képezni a feladataiknak megfelelő, HACCP-elveken alapuló eljárásokra (például egy pincérnek/pincérnőnek bizonyos szintű higiéniai képzésre, míg egy szakácsnak az élelmiszerek higiénikus elkészítésével kapcsolatos kiegészítő képzésre van szüksége).
Az esetleges továbbképzést és annak gyakoriságát a létesítmény igényeinek és a bizonyított készségeknek megfelelően kell mérlegelni.
A különböző élelmiszeripari ágazatok érdekképviseleti szervezeteinek törekedniük kell arra, hogy képzési információkat állítsanak össze az élelmiszer-vállalkozók számára.
A 852/2004/EK rendelet II. mellékletének XII. fejezetében említett képzést tágabb összefüggésben kell vizsgálni.
Ebben az összefüggésben a megfelelő képzés nem feltétlenül jelenti a hivatalos képzéseken való részvételt.
A készségek és ismeretek a szakmai szervezetektől vagy az illetékes hatóságoktól származó technikai információkhoz és tanácsadáshoz való hozzáférés, megfelelő munkahelyi/házon belüli képzés és a helyes gyakorlatról szóló útmutatók stb. útján is megszerezhetők.
Az élelmiszer-vállalkozások személyzete számára biztosított HHGY, egyéb PRP és HACCP-képzésnek arányosnak kell lennie a vállalkozás méretével és jellegével, és figyelembe kell vennie a tevékenység jellegéhez kapcsolódó különleges kockázatokat.
A képzés fontossága felértékelődött amiatt, hogy 2021 márciusában bekerült a 852/2004/EK rendeletbe az élelmiszerbiztonsági kultúrára vonatkozó (kötelező) követelmény.
A képzés gyakran a legfontosabb eszköz a jó élelmiszer-biztonsági kultúra eléréséhez, illetve korrekciós intézkedésként szolgál abban az esetben, ha az élelmiszer-biztonsági kultúra mértékének értékelése során hiányosságokat észlelnek (lásd I. melléklet 4.14.
szakasza).
Az illetékes hatóság szükség esetén segítséget nyújthat az előző bekezdésekben említett képzési tevékenységek kidolgozásához, különösen azokban az ágazatokban, amelyek szervezettsége gyenge vagy amelyek nem kellően tájékozottak.
E segítségnyújtást részletesen bemutatja a „FAO/WHO iránymutatás a kormányok számára a HACCP kisméretű és/vagy kevésbé fejlett élelmiszer-vállalkozásoknál történő alkalmazásához” (20).
(18) HL C 199., 2020.6.12., 1. o. (19) HL C 163., 2017.5.23., 1. o. (20) http://www.fao.org/docrep/009/a0799e/a0799e00.HTM